
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης Πρωθυπουργού Τ 1006 της 
7.12,1988 «Καθορισμός αρμοδιοτήτων του Αναπληρωτή 
Υπουργού Εμπορικής Ναυτιλίας Αντωνίου Ντεντιδάκη» 1 
Μεταβίβαση αρμοδιοτήτων στο Γενικό Γραμματέα και του δι¬ 
καιώματος να υπογράφουν «Με Εντολή Υπουργού» στους 
Προϊσταμένους Οργανικών Μονάδων Υπηρεσιών του 

Υπουργείου Προεδρίας της Κυβέρνησης. 2 

Χορήγηση διορθωτικού ποσού και ΑΤΑ στους εργαζομένους 
στον ιδιωτικό τομέα και στους εργαζομένους με σχέση ερ¬ 
γασίας ιδ. δικαίου στο Δημόσιο, ΝΠΔΔ και ΟΤΑ.3 

Αντικατάσταση Προέδρου της Πρωτοβάθμιας Επιτροπής 
Κρίσης Υποθέσεων υπαλλήλων που απολύθηκαν ή εξανα¬ 
γκάστηκαν σε παραίτηση. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι8. Τ68 (1) 

Τροποποίηση της απόφασης Πρωθυπουργού Υ 1006 της 

7.12.1988 «Καθορισμός αρμοδιοτήτων του Αναπληρωτή 

Υπουργού Εμπορικής Ναυτιλίας Αντωνίου Ντεντιδάκη». 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδαφ. 2 του Συντάγματος. 

2. Των άρθρων 16 παρ. 3, 22 παρ. 3 και 23 τουΝ. 1558/ 
1985 «Κυβέρνηση και Κυβερνητικά Όργανα» (ΦΕΚ 137). 

3. Την Υ 944/1988 απόφαση του Πρωθυπουργού «Σύσταση 
θέσεων Αναπληρωτών Υπουργών» (ΦΕΚ Β’ 854). 

4. Του Π.Δ. 259/1988 «Οργανισμός Υπουργείου Εμπορικής 
Ναυτιλίας» (ΦΕΚ 117). 

5. Του Π.Δ. 567/1988 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 262) με το οποίο διορί¬ 
στηκε Αναπληρωτής Υπουργός Εμπορικής Ναυτιλίας ο Αντώ¬ 
νιος Ντεντιδάκης, αποφασίζουμε: 

Το εδάφιο 2 της παραγράφου Α’ της Υ 1006 7 Δεκεμβρίου 
1988 Απόφασης Πρωθυπουργού «Καθορισμός αρμοδιοτήτων 
του Αναπληρωτή Υπουργού Εμπορικής Ναυτιλίας Αντωνίου 
Ντεντιδάκη» (ΦΕΚ 883 Β') αντικαθίσταται όπως παρακάτω: 

«2. Διεύθυνση Ασφάλειας (άρθρο 13)». 


Η απόφαση αυτή να δημοσιευθεί στην Εφημερίδα της Κυβερνίρεως. 

Αθήνα, 19 Ιανουάριου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-*- · 

Αριθ. ΑΙΑΚ/Φ7.1/301 (2) 

Μεταβίβαση αρμοδιοτήτων στο Γ ενικό Γ ραμματέα και του δικαι¬ 
ώματος να υπογράφουν «Με Εντολή Υπουργού» στους Προϊ¬ 
σταμένους Οργανικών Μονάδων Υπηρεσιών του Υπουργείου 
Προεδρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του άρθρου 29 του ν. 1558/1985 «Κυβέρνηση και Κυβερ¬ 
νητικά όργανα», 

β) του Ν.Δ. 216/1974 «Περί συστάσεως του Υπουργείου 
Προεδρίας της Κυβέρνησης», 

γ) του Π.Δ. 320/19088 «Οργανισμός Υπηρεσιών του Υπουρ¬ 
γείου Προεδρίας της Κυβέρνησης», 

δ) του άρθρου 20 του ν. 1400/1983 «τροποποίηση και συ¬ 
μπλήρωση υπαλληλικών διατάξεων». 

2. Την ανάγκη της εύρυθμης και αποδοτικής λειτουργίας των 
υπηρεσιών του Υπουργείου Προεδρίας της Κυβέρνησης, (άρθρο 1 
παρ. 1 περ. α έως κα του π.δ. 320/1988), αποφασίζουμε: 

Άρθρο 1. 

Μεταβιβάζουμε στο Γενικό Γραμματέα του Υπουργείου Προε¬ 
δρίας της Κυβέρνησης την άσκηση αρμοδιοτήτων στα παρακάτω 
θέματα: 

1. Την έκδοση γενικών εγκυκλίων και ειδικών οδηγιών προς 
τις υπηρεσιακές μονάδες του Υπουργείου με σκοπό το συντονισμό 
της κοινής δραστηριότητας αυτών και την αποτελεσματική υλο¬ 
ποίηση της Κυβερνητικής Πολιτικής. 

2. Στο πλαίσιο της εποπτείας από τον Υπουργό, του Εθνικού 
Κέντρου Δημόσιας Διοίκησης, την ευθύνη παρακολούθησης και 
μέριμνας για την υλοποίηση της Κυβερνητικής Πολιτικής. 

3. Την ευθύνη παρακολούθησης και τη μέριμνα για την υλο¬ 
ποίηση της Κυβερνητικής Πολιτικής στο Εθνικό Τυπογραφείο 
και στην Υπηρεσία Ανάπτυξης Πληροφορικής. 

4. Την ευθύνη λειτουργίας του Γ ραφείου Τύπου και Δημοσίων 
Σχέσεων. 

5. Αποφάσεις και έγγραφα αρμοδιότητας συνυπογραφής πε¬ 
ρισσοτέρων Προϊσταμένων Διευθύνσεων. 

6. Συγκρότηση όλων των συλλογικών οργάνων, αρμοδιότη¬ 
τας του Υπουργού Προεδρίας της Κυβέρνησης, εκτός των περι¬ 
πτώσεων που απαιτείται κοινή υπουργική απόφαση ή που με την 
απόφαση αυτή εξουσιοδοτούνται άλλα όργανα, καθώς και ο ορι¬ 
σμός μελών και γραμματέα των παραπάνω συλλογικών οργά¬ 
νων. 

7. Αποφάσεις τοποθέτησης ή μετακίνησης όλων των υπαλλή¬ 
λων με οποιαδήποτε σχέση εργασίας, εκτός των περιπτώσεων 
που με την απόφαση αυτή εξουσιοδοτούνται άλλα όργανα. 

8. Αποφάσεις αποσπάσεων και μετατάξεων όλων των υπαλλή¬ 
λων, με οποιαδήποτε σχέση εργασίας, εκτός των περιπτώσεων 
που απαιτείται κοινή υπουργική απόφαση. 

9. Ερωτήματα προς το Υπηρεσιακό Συμβούλιο για θέματα 
υπηρεσιακής κατάστασης όλων των υπαλλήλων, με οποιαδήποτε 
σχέση εργασίας, πλην της πειθαρχικής παραπομπής. 

10. Πράξεις μονιμοποίησης και ένταξης των υπαλλήλων, κα¬ 
θώς και η κύρωση πινάκων προακτέων. 

11. Αποφάσεις χορήγησης κανονικών αδειών στους Προϊστα¬ 
μένους Διευθύνσεων, αυτοτελών Τμημάτων ή Γραφείων. 

12. Πράξεις λύσης της υπαλληλικής σχέσης των μόνιμων 
υπαλλήλων, εκτός των περιπτώσεων, που με την απόφαση αυτή 
εξουσιοδοτούνται άλλα όργανα. 

13. Χορήγηση εκπαιδευτικών αδειών στους υπαλλήλους, με 
οποιαδήποτε σχέση εργασίας, εκτός των περιπτώσεων που απαι¬ 
τείται κοινή υπουργική απόφαση. 

14. Ορισμός υπαλλήλων με οποιαδήποτε σχέση εργασίας για 
παρακολούθηση, χωρίς εκπαιδευτική άδεια, συνεδρίων, σεμινα¬ 
ρίων και εκπαιδευτικών προγραμμάτων εσωτερικού. 

15. Τις πράξεις χορήγησης άδειας για την αποστολή οποιου- 
δήποτε προσώπου στο εξωτερκό. 

16. Πρόσληψη και λύση της σύμβασης εργασίας του προσωπι¬ 
κού με σχέση εργασίας ιδιωτικού δικαίου εκτός των περιπτώσεων 
που με την απόφαση αυτή εξουσιοδοτούνται άλλα όργανα. 

17. Ερωτήματα στη Νομική Διεύθυνση του Υπουργείου. 

18. Απαντήσεις σε αιτήσεις επανεξέτασης ή αναφορές παραπό¬ 
νων ή καταγγελίες πολιτών κατά ενεργειών ή απαντήσεων υπη¬ 
ρεσιακών οργάνων. 

: 19. Τα έγγραφα που απευθύνονται στα δικαστήρια και αναφέ- 
ρονται σε ένδικα μέσα που έχουν ασκηθεί κατά πράξεων ή παρα¬ 
λείψεων της διοίκησης. 

20. Έγκριση προμήθειας ή μίσθωσης υλικού και λογισμικού ή 
ανάθεση εργασιών σε τρίτους από το ποσό των πέντε εκατομμυ¬ 
ρίων μιας (5.000.001) δραχμών και μέχρι του ποσού των δέκα 
εκατομμυρίων (10.000.000) δραχμών. 

21. Απαντήσεις σε ερωτήματα φορέων του κατά το άρθρο 1 
παρ. 6 του Ν. 1256/1982 δημόσιου τομέα, εκτός των περιπτώ¬ 
σεων που με την απόφαση αυτή εξουσιοδοτούνται άλλα όργανα. 

22. Απόφαση καθορισμού τρόπου πλήρωσης θέσεων δημόσιων 
υπηρεσιών και ν.π.δ.δ. με επιλογή και απόφαση για συγκρότηση 
επιτροπών επιλογής ή για ανάθεση της αρμοδιότητας συγκρότη¬ 
σης επιτροπών επιλογής σε άλλα όργανα. 

23. Αποφάσεις για μείωση της προθεσμίας διενέργειας διαγω¬ 
νισμών δημόσιων υπηρεσιών και ν.π.δ.δ. 

24. Έκδοση εγκυκλίου για την υποχρέωση της δοκιμασίας 
στη δακτυλογραφία νεοδιοριζόμενων υπαλλήλων σε δημόσιες 
υπηρεσίες και ν.π.δ.δ. 

25. Τα κατά το άρθρο 5 του Ν. 51/1975 ερωτήματα προς το 
Γνωμοδοτικό Συμβούλιο Δημόσιας Διοίκησης, καθώς και τον 
ορισμό των εισηγητών. 

26. Αποφάσεις προκήρυξης διαγωνισμών για τη χορήγηση 


υποτροφιών σε μόνιμους δημόσιους υπαλλήλους για την εκπαί¬ 
δευση ή επιμόρφωσή τους στην αλλοδαπή. 

27. Πράξεις με τις οποίες παρέχονται εγκρίσεις για τις υπηρε¬ 
σιακές μετακινήσεις εκτός έδρας με δικαίωμα αποζημίωσης των 
πολιτικών υπαλλήλων πέρα από τις ημέρες που καθορίζονται με 
την 12455/7.11.1984 απόφαση του Υπουργού Προεδρίας της 
Κυβέρνησης. 

28. Αποφάσεις ορισμού υπολόγων ΧΕΠ από του ποσού του 
ενός εκατομμυρίου μιας δραχμών (1.000.001) και πάνω, καθώς 
και αποφάσεις ορισμού υπολόγων έργων προγράμματος Δημο¬ 
σίων Επενδύσεων (ΠΔΕ). 

29. Εντολές προς τους υπολόγους για την καταβολή δαπανών 
από τα χρηματικά εντάλματα προπληρωμής που έχουν εκδοθεί 
στο όνομά τους από του ποσού του ενός εκατομμυρίου μιας 
(1.000.001) δραχμών και πάνω. 

30. Αποφάσεις για μεταβίβαση πιστώσεων στις Νομαρχίες με 
επιτροπικά εντάλματα πληρωμής από του ποσού του ενός εκα¬ 
τομμυρίου μιας δραχμών (1.000.001) και πάνω. 

31. Αποφάσεις και εντολές που αφορούν δαπάνες, εγκρίσεις, 
αναλήψεις πιστώσεων και συμβάσεις από του ποσού του ενός εκα¬ 
τομμυρίου μιας δραχμών (1.000.001) και πάνω. 

32. Προκηρύξεις διενέργειας δημόσιου τακτικού διαγωνισμού 
(πλειοδοτικού ή μειοδοτικού), αποφάσεις κατακύρωσης αποτελε¬ 
σμάτων και συμβάσεις από του ποσού του ενός εκατομμυρίου 
μιας δραχμών (1.000.001) και πάνω, καθώς και κάθε σχετικό 
έγγραφο ή απόφαση. 

33. Διαταγές για τη μετακίνηση εκτός έδρας για εκτέλεση 
υπηρεσίας στο εσωτερικό των υπαλλήλων με οποιαδήποτε σχέση 
εργασίας εκτός της περίπτωσης που εξουσιοδοτούνται με την 
απόφαση αυτή άλλα όργανα. 

34. Προτάσεις μεταφοράς πίστωσης από ένα κωδικό αριθμό 
σε άλλο κωδικό αριθμό των φορέων του Υπουργείου Προεδρίας 
της Κυβέρνησης ή άλλων Υπουργείων από του ποσού του ενός 
εκατομμυρίου μιας δραχμών (1.000.001) και πάνω. 

35. Προτάσεις για εγγραφή προβλέψεων θέσεων προσωπι¬ 
κού. 

36. Προτάσεις κατανομής και χρηματοδοτήσεων στα έργα του 
προγράμματος Δημοσίων Επενδύσεων από του ποσού του ενός 
εκατομμυρίου μιας δραχμών (1.000.001) και πάνω. 

37. Κατάρτιση ενιαίου προγράμματος προμηθειών και έγ¬ 
γραφο προς το Υπουργείο Εμπορίου για χορήγηση εξουσιοδότη¬ 
σης για πραγματοποίηση προμηθειών. 

38. Αποφάσεις και συμβάσεις που αφορούν απευθείας ανάθεση 
προμήθειας ή εκτέλεσης εργασιών χωρίς διενέργεια δημόσιου 
διαγωνισμού, σύμφωνα με τις κείμενες περί προμηθειών διατά¬ 
ξεις με εξαίρεση τις περιπτώσεις, που δεν απαιτείται η διενέργεια 
διαγωνισμού λόγω ποσού. 

39. Προτάσεις στο Υπουργείο Εργασίας για την υπερωριακή 
απασχόληση του με σχέση εργασίας ιδιωτικού δικαίου προσωπι¬ 
κού και την απασχόλησή του κατά τις Κυριακές και εξαιρέσιμες. 

40. Έκδοση απόφασης για τον ορισμό μελών εξεταστικής επι¬ 
τροπής σε ειδικούς διαγωνισμούς. 

41. Εκδίκαση ενστάσεων υποψηφίων κατά των πινάκων επι¬ 
τυχίας διαγωνισμών και κύρωση των πινάκων αυτών; 

42. Έγγραφα που αναφέρονται στην προσωρινή ανταλλαγή 
Ελλήνων δημοσίων υπαλλήλων με υπαλλήλους της Ε.Ο.Κ. στις 
διάφορες υπηρεσίες. 

43. Άρσεις φραγής Εσωτερικού - Εξωτερικού Κρατικών Τη¬ 
λεφωνικών Συνδιαλέξεων. 

44. Εγκρίσεις νέων τηλεφωνικών συνδέσεων χωρίς διατάξεις 
φραγής, καθώς και εγκρίσεις εγκαταστάσεων προσωρινών τηλε¬ 
πικοινωνιακών μέσων και Κέντρων Τύπου σε έκτακτες περιπτώ- 

σεις. 

45. Έγκριση προμήθειας αυτοκινήτων από το ελεύθερο εμπό¬ 
ριο. 

46. Αποφάσεις για την οδήγηση των αυτοκινήτων από υπαλ¬ 
λήλους που δεν έχουν την ειδικότητα οδηγού. 

47. Αποφάσεις μίσθωσης αυτοκινήτων υπηρεσιών και ν.π.δ.δ. 
Νομαρχίας Αττικής πάνω από 500.000 δρχ., Κεντρικών Υπη¬ 
ρεσιών και ν.π.δ.δ. λοιπών Νομαρχιών πάνω από 1.000.000 

δρχ· 

48. Αποφάσεις εξαίρεσης από τα διακριτικά αναγνώρισης των 
αυτοκινήτων, χορήγηση συμβατικών αριθμών αυτοκινήτων και 
αποφάσεις διάθεσης των αυτοκινήτων του Υπουργείου. 

49. Εγκρίσεις επισκευών αυτοκινήτων του Υπουργείου Προε¬ 
δρίας της Κυβέρνησης σε ιδιωτικά συνεργεία ποσού δαπάνης 
πάνω από 100.000 δρχ. 

50. Έγγραφα προς τον ΟΔΔΥ για την εκποίηση αυτοκινήτων 
κυριότητας του δημοσίου. 

51. Αποφάσεις για έγκριση προσθέτων, παραλλήλων και δευ- 
τερευουσών τηλεφωνικών εγκαταστάσεων όταν η δαπάνη υπερ¬ 
βαίνει τις 100.001 δρχ. και μέχρι του ποσού του 1.000.000 
δρχ. (για υπηρεσίες του Υπουργείου Προεδρίας της Κυβέρνη¬ 
σης). 

52. Έγγραφα που αναφέρονται στην οργάνωση, προπαρα- 
σκευή και κινητοποίηση των Πολιτικών Δυνάμεων αρμοδιότητας 
Υπουργείου Προεδρίας της Κυβέρνησης. 

53. Έγγραφα που αναφέρονται στον συντονισμό όλων των 
ενεργειών των Υπηρεσιών αρμοδιότητας του Υπουργείου Προε¬ 
δρίας της Κυβέρνησης για θέματα ΠΣΕΑ. 

54. Εκθέσεις για την πρόοδο της ΔΙ.ΠΣΕΑ, καθώς και των 
εκθέσεων των ασκήσεων ΠΣΕΑ. 

55. Έγγραφα που αναφέρονται στην εξασφάλιση αναγκαιού- 
ντων μέσων, υλικών, εφοδίων και πιστώσεων για την υποστήριξη 
των σχεδίων της Πολιτικής Σχεδίασης Έκτακτης Ανάγκης. 

56. Αποφάσεις τοποθέτησης ή μετακίνησης υπαλλήλων του 
Εθνικού Τυπογραφείου. 

57. Ερωτήματα προς το Υπηρεσιακό Συμβούλιο για θέματα 
υπηρεσιακής κατάστασης όλων των υπαλλήλων του Εθνικού Τυ¬ 
πογραφείου, πλην της πειθαρχικής παραπομπής. 

58. Πράξεις ένταξης υπαλλήλων και πράξεις προαγωγής στον 
Α' βαθμό υπαλλήλων του Εθνικού Τυπογραφείου. 

Άρθρο 2 

1. Μεταβιβάζουμε στον προϊστάμεενο της Υ.Α.Π. το δικαί¬ 
ωμα να υπογράφει «Με εντολή Υπουργού» τα παρακάτω θέματα: 

α) Τις αποφάσεις έγκρισης προμήθειας ή μίσθωσης υλικού και 
λογισμικού ή ανάθεσης εργασιών σε τρίτους μέχρι του ποσού των 
πέντε εκατομμυρίων δρχ. (5.000.000). 

β) Τα έγγραφα παραπομπής, προς το Γνωμοδοτικό Τεχνικό 
Συμβούλιο, των αιτημάτων των φορέων του Δημόσιου Τομέα για 
προμήθεια ή μίσθωση υλικού και λογισμικού ή ανάθεσης εργα¬ 
σιών σε τρίτους. 

Άρθρο 3 

1. Μεταβιβάζουμε στους προϊσταμένους των διευθύνσεων, το 
δικαίωμα να υπογράφουν «Με εντολή Υπουργού» τα παρακάτω 
θέματα: 

α) Αλληλογραφία με διευθύνσεις του Υπουργείου ή φορέων του 
Δημόσιου Τομέα για τρέχοντα υπηρεσιακά θέματα. 

β) Πράξεις για τη θέση εγγράφων στο Αρχείο της Διεύθυνσης 
για θέματα αρμοδιότητας περισσότερων τμημάτων. 

γ) Έγκριση χορήγησης αντιγράφων από το τηρούμενο στη 
Διεύθυνση Αρχείο. 


δ) Τις αποφάσεις μετακίνησης υπαλλήλων με οποιαδήποτε 
σχέση εργασίας μέσα στην ίδια Διεύθυνση. 

Άρθρο 4 

Ειδικότερα πέρα των αναφερομένων στο άρθρο 3 μεταβιβά¬ 
ζουμε το δικαίωμα να υπογράφουν «Με εντολή Υπουργού» οι πα¬ 
ρακάτω προϊστάμενοι Διευθύνσεων ως εξής: 

Α. Ο προϊστάμενος της Διεύθυνσης Οργανωτικής Ανάπτυ¬ 
ξης: 

Τις προτάσεις για σύσταση θέσεων στις δημόσιες υπηρεσίες και 
τα Ν.Π.Δ.Δ. 

Β. Ο προϊστάμενος της Διεύθυνσης Διοίκησης Ανθρώπινου Δυ¬ 
ναμικού: 

1. Την περίληψη προκήρυξης διαγωνισμού προγράμματος με¬ 
ταπτυχιακών σπουδών δημοσίων υπαλλήλων στην αλλοδαπή για 
τη δημοσίευσή τους στον ημερήσιο τύπο. 

2. Τις αποφάσεις ανακήρυξης υποτρόφων διαγωνισμού προ¬ 
γράμματος μεταπτυχιακών σπουδών δημοσίων υπαλλήλων στην 
αλλοδαπή, καθώς και τα έγγραφα με τα οποία διαγράφονται 
υπότροφοι από τον οικείο πίνακα υποτρόφων. 

3. Τα δικαιολογητικά πληρωμής των οδοιπορικών εξόδων και 
ημερήσιας αποζημίωσης των μετακινούμενων, από άλλο νομό 
στην Αθήνα, εξεταστών του διαγωνισμού μεταπτυχιακών σπου¬ 
δών στο εξωτερικό. 

4. Τα δικαιολογητικά καταβολής εξέταστρων των υποτρόφων 
στα Ινστιτούτα. 

5. Τις καταστάσεις πληρωμής δαπάνης σε τρίτους εκπαιδευτι¬ 
κούς φορείς για τη θεώρησή τους. 

Γ. Ο προϊστάμενος της Διεύθυνσης Προσλήψεων Προσωπι¬ 
κού: 

Τις αποφάσεις διάθεσης προσωπικού από πίνακες επιτυχίας 
κοινών διαγωνισμών δημοσίων υπηρεσιών και Ν.Π.Δ.Δ. 

Δ. Ο προϊστάμενος της Διεύθυνσης Διοικητικού: 

1. Πράξεις προαγωγής των μόνιμων υπαλλήλων. 

2. Αποφάσεις αλλαγής κλιμακίου των υπαλλήλων κατά τις 
διατάξεις του Ν. 1505/1984. 

3. Διαπιστωτικές πράξεις και διαδικαστικές ενέργειες απόλυ¬ 
σης λόγω 35ετίας ή ορίου ηλικίας ή θανάτου ή έκπτωσης όλων 
των μονίμων υπαλλήλων και διαπιστωτικές πράξεις λύσεις εργα¬ 
σιακής σχέσης λόγω ορίου ηλικίας προσωπικού ιδιωτικού δι¬ 
καίου. 

4. Απαντήσεις σε αιτήματα υπαλλήλων σχετικά με την υπηρε¬ 
σιακή τους κατάσταση. 

5. Βεβαιώσεις για την πραγματοποίηση υπερωριακής εργα¬ 
σίας των υπαλλήλων εκτός των βεβαιώσεων για τις οποίες εξου¬ 
σιοδοτούνται με την απόφαση αυτή άλλα όργανα. 

6. Τα πιστοποιητικά ή βεβαιώσεις για την υπηρεσιακή και μι- 
σθολογική κατάσταση των υπαλλήλων. 

7. Έγγραφα ανακοινώσεων διορισμού στο Πολιτικό Γ ραφείο 
Πρωθυπουργού και στη Γραμματεία του Υπουργικού Συμβου¬ 
λίου που γίνονται με απόφαση του Πρωθυπουργού καθώς και τις 
αποφάσεις χορήγησης επιδομάτων κάθε είδους, αδειών κύησης 
και λοχείας και αναρρωτικών αδειών σε μετακλητούς υπαλλή¬ 
λους όλων των βαθμών. 

8. Πράξεις κατάταξης σε κλιμάκια και αλλαγές κλιμακίου με¬ 
τακλητών υπαλλήλων. 

Ε. Ο προϊστάμενος της Διεύθυνσης Οικονομικού: 

1. Αποφάσεις ορισμού υπολόγων ΧΕΠ μέχρι του ποσού του 
ενός εκατομμυρίου (1.000.000) δραχμών για κάθε περί¬ 
πτωση. 

2. Εντολές προς τους υπολόγους για την καταβολή δαπανών 
από τα χρηματικά εντάλματα προπληρωμής που έχουν εκδοθεί 

στο όνομά τους από του ποσού των πεντακοσίων χιλιάδων μιας 
(500.001) δραχμών μέχρι του ποσού του ενός εκατομμυρίου 
(1.000.000) δραχμών για κάθε περίπτωση. 

3. Αποφάσεις και εντολές που αφορούν δαπάνες, εγκρίσεις, 
αναλήψεις πιστώσεων και συμβάσεις και για ποσό από πεντακό¬ 
σιες χιλιάδες μιας (500.001) δραχμές μέχρι ένα εκατομμύριο 
(1.000.000) για κάθε περίπτωση. 

4. Προκηρύξεις διενέργειας δημόσιου διαγωνισμού (πλειοδοτι¬ 
κού ή μειοδοτικού), αποφάσεις κατακύρωσης αποτελεσμάτων και 
συμβάσεις από του ποσού των πεντακοσίων χιλιάδων μιας 
(500.001) δραχμών μέχρι του ποσού ενός εκατομμυρίου 
(1.000.000) δραχμών, για κάθε περίπτωση καθώς και κάθε 
σχετικό έγγραφο ή απόφαση. 

5. Προτάσεις στο Γ.Λ.Κ. για αυξομείωση των πιστώσεων του 
τακτικού προϋπολογισμού, μέχρι του ποσού του ενός εκατομμυ¬ 
ρίου (1.000.000) δραχμών, για κάθε περίπτωση. 

6. Πράξεις θεώρησης των καταστάσεων εκκαθάρισης όλων 
των δαπανών, καθώς και τα σχετικά διαβιβαστικά έγγραφα από 
του ποσού των πεντακοσίων χιλιάδων μιας (500.001) δραχμών 
και πάνω. 

7. Αποφάσεις για μεταβίβαση πιστώσεων στις Νομαρχίες με 
επιτροπικά εντάλματα πληρωμής μέχρι του ποσού του ενός εκα¬ 
τομμυρίου (1.000.000) δραχμών για κάθε περίπτωση. 

8. Αιτήματα προς το Γ.Λ.Κ. για την αύξηση του διαθέσιμου 
ποσοστού πιστώσεων από τον τακτικό προϋπολογισμό. 

9. Ορισμός υπολόγου - διαχειριστή υλικού. 

10. Προτάσεις χρηματοδότησης των Συλλογικών Αποφάσεων 
του Προγράμματος Δημοσίων Επενδύσεων και όλα τα διαδικα¬ 
στικά προς την Τράπεζα της Ελλάδος έγγραφα ανεξάρτητα από 
ποσό. 

11. Προτάσεις κατανομής χρηματοδοτήσεων μέχρι του ποσού 
του ενός εκατομμυρίου (1.000.000) δραχμών στα έργα των 
Συλλογικών Αποφάσεων του ΠΔΕ. 

12. Έγγραφα στο Γ.Λ.Κ. για αυξομείωση προβλέψεων θέ¬ 
σεων προσωπικού. 

13. Αποφάσεις ορισμού μελών επιτροπής παραλαβής υλικών 
και εργασιών (Α.5257/20.7.1982 απόφασης Υπουργού Προε¬ 
δρίας της Κυβέρνησης όπως συμπληρώθηκε μεταγενέστερα). 

ΣΤ. Ο Προϊστάμενος της Διεύθυνσης Ηλεκτρονικής Επεξεργα¬ 
σίας Στοιχείων. 

Την κατάρτιση ενιαίων πινάκων για πλήρωση θέσεων με το 
μηχανογραφικό σύστημα. 

Ζ. Ο Προϊστάμενος της Δ/νσης Κρατικών Αυτοκινήτων και 
Επικοινωνιών. 

1. Έγγραφα και εντολές για κάθε θέμα σχετικό με την κίνηση, 
διάθεση, χρησιμοποίηση, οδήγηση, έλεγχο, συντήρηση, επι¬ 
σκευή, αντικατάσταση κινητήρων, προμήθεια ανταλλακτικών και 
καυσίμων των αυτοκινήτων που ανήκουν στη δύναμη του Υπουρ¬ 
γείου Προεδρίας της Κυβέρνησης. 

2. Τις αποφάσεις για την κατανάλωση καυσίμων και ελαιολι- 
παντικών πέρα από τα όρια που προβλέπει η ισχύουσα κλίμακα, 
την κίνηση αυτοκινήτων του Δημοσίου και Ν.Π.Δ.Δ. εκτός της 
διοικητικής περιφέρειας της Υπηρεσίας, στην οποία ανήκει κάθε 
όχημα κατά τις μη εργάσιμες ημέρες καθώς και πέραν της 22ας 
ώρας όλων των ημερών. 

3. Αποφάσεις για την κίνηση των αυτοκινήτων των Κεντρικών 
Υπηρεσιών και Ν.Π.Δ.Δ. Νομαρχίας Αττικής εκτός ορίων Νομού 
κατά τις εργάσιμες ημέρες και τον έλεγχο των αυτοκινήτων των 
παραπάνω υπηρεσιών σύμφωνα με τις διατάξεις του Ν.Δ. 2396/ 
1953. 

4. Την εντολή επιστροφής κρατηθέντων αυτοκινήτων για πα¬ 
ραβάσεις του Ν.Δ. 2396/53 και 40009/53Π/Υ απόφασης. 


5. Αποφάσεις για τη θέση σε κυκλοφορία των Κρατικών αυτο¬ 
κινήτων, των αυτοκινήτων των Νομικών Προσώπων Δημοσίου 
Δικαίου και των Οργανισμών που αναφέρονται στο άρθρο 1 του 
Ν.Δ. 2396/53, καθώς και τις αποφάσεις για την παράδοση των 
οχημάτων αυτών στον ΟΔΔΥ για εκποίηση. 

6. Αποφάσεις για την άρση της κυκλοφορίας των αναφερομέ- 
νων στην προηγούμενη παράγραφο αυτοκινήτων, που κρίνονται 
ακατάλληλα, λόγω παλαιώσεως ή οικονομικά ασύμφορα για τις 
υπηρεσίες, αφού για τη διαπίστωση αυτή έχει προηγηθεί σχετικό 
πρακτικό της αρμόδιας επιτροπής διαπίστωσης φθορών, όπως 
προβλέπεται από σχετική απόφαση του Υπουργού. 

7. Αποφάσεις για την έγκριση μίσθωσης αυτοκινήτων των 
Κρατικών Υπηρεσιών και Ν.Π.Δ.Δ. μέχρι ποσού πεντακοσίων χι¬ 
λιάδων (500.000) δραχμών. 

8. Αποφάσεις για την έγκριση κυρίων τηλεφωνικών συνδέσεων 
με γραφή στις Υπηρεσίες του Υπουργείου Προεδρίας της Κυβερ- 
νήσεως. 

9. Αποφάσεις για έγκριση πρόσθετων, παραλλήλων και δευτε- 
ρευουσών τηλεφωνικών εγκαταστάσεων, όταν η δαπάνη δεν 
υπερβαίνει τις εκατό χιλιάδες (100.000) δραχμές (για Υπηρε¬ 
σίες του ΥΠ.Π.Κ.). 

10. Αποφάσεις για έγκριση μεταφοράς κυρίων αυτομάτων τη¬ 
λεφωνικών συνδέσεων και μεταλλακτικών συσκευών. 

11. Εξ διαταγές μετακίνησης εκτός έδρας για εκτέλεση υπη¬ 
ρεσίας των οδηγών αυτοκινήτων και τεχνιτών αυτοκινήτων με 
οποιαδήποτε σχέση εργασίας. 

Η. Ο προϊστάμενος της Διεύθυνσης Πολιτικής Σχεδίασης 
Εκτάκτου Ανάγκης. 

1. Προπαρασκευαστικά, υπομνηστικά και διαβιβαστικά έγ¬ 
γραφα που αναφέρονται σε θέματα εξουσιοδότησης υπαλλήλων 
για το χειρισμό Διαβαθμισμένου Υλικού, καθώς και τις σχετικές 
αποφάσεις εξουσιοδότησης, εφόσον συντρέχουν οι απαιτούμενες 
προϋποθέσεις από τους κανονισμούς ασφαλείας. 

2. Αποφάσεις και έγγραφα που αναφέρονται στην οργάνωση 
της Πολιτικής Άμυνας των Δημοσίων Ανεξαρτήτων Ιδρυμάτων 
(Δ.Α.Ι.) αρμοδιότητας του Υπουργείου Προεδρίας της Κυβέρνη- 
σης. 

3. Έγγραφα που αναφέρονται σε θέματα ΠΣΕΑ, για τα οποία 
απαιτείται η συνεργασία και άλλων Δημοσίων Πολιτικών ή Στρα¬ 
τιωτικών Υπηρεσιών. 

4. Πράξεις κατάθεσης εγγράφων στο αρχείο, εφόσον έχει ολο¬ 
κληρωθεί η σχετική αλληλογραφία, καθώς και τις πράξεις επι¬ 
στροφής, μέσω του αρχείου, εγγράφων τα οποία χαρακτηρίζονται 
με την ένδειξη «Αρχείο - Επιστρεπτέο». 

Άρθρο 5 

Μεταβιβάζουμε στους Προϊστάμενους των Τμημάτων το δι¬ 
καίωμα να υπογράφουν «Με εντολή Υπουργού». 

1. Τις απαντήσεις σε ερωτήματα φορέων για θέματα: α) που 
έχει γνωμοδοτήσει το Γνωμοδοτικό Συμβούλιο Δημόσιας Διοίκη¬ 
σης και έχει ήδη λάβει θέση η υπηρεσία, β) που έχει προηγηθεί 
σχετική εγκύκλιος της οικείας υπηρεσιακής μονάδας, γ) που είναι 
παγιωμένη η θέση της υπηρεσίας με σειρά προηγούμενων απα¬ 
ντήσεων και δ) που είναι λυμένα με πάγια νομολογία, πλην των 
περιπτώσεων για τις οποίες εξουσιοδοτούνται ειδικά με την από¬ 
φαση αυτή άλλα υπηρεσιακά όργανα. 

Σε όλες τις πιο πάνω περιπτώσεις θα υπάρχει απαραίτητα επι- 
σημειωματική τεκμηρίωση της ενέργειας (π.χ. αναφορά σε συ¬ 
γκεκριμένη νομολογία, πρακτικά γνωμοδότησης, εγκύκλιο ή έγ¬ 
γραφα προηγούμενων απαντήσεων κλπ.). 

Αν πρόκειται για θέμα που μπορεί να έχει γενικότερες επιπτώ¬ 
σεις ή ενδείκνυται νομοθετική ή άλλη ρύθμιση, το σχετικό έγ- 

γραφο τίθεται υπόψη για υπογραφή από το ανώτερο όργανο. Σε 
κάθε περίπτωση, τα παραπάνω θέματα ασκούνται παράλληλα 
και από τους Προϊσταμένους Διευθύνσεων ή τους νόμιμους ανα¬ 
πληρωτές τους. 

2. Τα προπαρασκευαστικά υπομνηστικά και διαβιβαστικά έγ¬ 
γραφα, καθώς και εκείνα με τα οποία ζητούνται ή παρέχονται 
πληροφορίες ή ανακοινώνονται ή κοινοποιούνται αποφάσεις μας ή 
και άλλων οργάνων. 

3. Τα διαδικαστικού περιεχομένου έγγραφα πλην των περι¬ 
πτώσεων για τις οποίες ειδικά εξουσιοδοτούνται με την απόφαση 
αυτή άλλα υπηρεσιακά όργανα. 

4. Τις βεβαιώσεις και πιστοποιητικά για κάθε νόμιμη χρήση 
σε θέματα που, σύμφωνα με το νόμο, είναι δυνατό να βεβαιωθούν 
από στοιχεία που τηρούνται στην Υπηρεσία, εκτός από τις περι¬ 
πτώσεις για τις οποίες ειδικά εξουσιοδοτούνται με την απόφαση 
αυτή άλλα υπηρεσιακά όργανα. 

5. Τις περιλήψεις αποφάσεων και πράξεων που δημοσιεύονται 
στην Εφημερίδα της Κυβερνήσεως και στον ημερήσιο τύπο, κα¬ 
θώς και στις εντολές δημοσίευσης στην Εφημερίδα της Κυβερνή¬ 
σεως Προεδρικών Διαταγμάτων και λοιπών πράξεων. 

6. Τις πράξεις με τις οποίες τίθενται έγγραφα στο αρχείο. 

7. Απαντήσεις σε αιτήσεις πολιτών, υπομνήματα και αναφορές 
παραπόνων πολιτών σε θέματα που έχει λάβει θέση η υπηρεσία. 

Άρθρο 6 

Ειδικότερα πέρα των αναφερομένων στο άρθρο 5 της απόφα¬ 
σης, μεταβιβάζουμε το δικαίωμα να υπογράφουν «Με εντολή 
Υπουργού» οι παρακάτω προϊστάμενοι Τμημάτων ως εξής: 

Α. Ο Προϊστάμενος του Τμήματος Διοίκησης Προσωπικού της 
Διεύθυνσης Διοικητικού. 

1. Ανακοινώσεις αποφάσεων διορισμού και έγγραφα κοινοποί¬ 
ησης καταστάσεων του άρθρου 8 του Ν. 1586/1986. 

2. Αποφάσεις χορήγησης κανονικών με αποδοχές ή χωρίς 
αποδοχές ή κύησης ή λοχείας αδειών στους υπαλλήλους με 
οποιαδήποτε σχέση εργασίας εκτός των περιπτώσεων που με την 
απόφαση αυτή εξουσιοδοτούνται άλλα όργανα. 

3. Αποφάσεις χορήγησης αναρρωτικών αδειών σε όλους τους 
υπαλλήλους, τα έγγραφα παραπομπής των υπαλλήλων για 
υγειονομική εξέτασή καθώς και τις αποφάσεις δικαιολόγησης της 
αποχής από τα υπηρεσιακά καθήκοντα για λόγους ασθένειας με 
αποδοχές ή χωρίς αποδοχές των υπαλλήλων με σχέση εργασίας 
ιδιωτικού δικαίου. 

4. Αποφάσεις προσαύξησης του μισθού των υπαλλήλων με τα 
επιδόματα χρόνου υπηρεσίας, σπουδών και λοιπά επιδόματα. 

5. Τα διαδικαστικά έγγραφα (πλην των παραπεμπτικών και 
απόφασης) σχετικά με θέση σε διαθεσιμότητα και αργία όλων 
των υπαλλήλων. 

6. Τα διαδικαστικά έγγραφα, πλην της απόφασης, σχετικά με 
την απονομή ηθικών αμοιβών και βραβεύσεων όλων των υπαλ¬ 
λήλων. 

7. Τα πιστοποιητικά ή βεβαιώσεις για την υπηρεσιακή κατά¬ 
σταση όλων των υπαλλήλων καθώς και για τα θέματα που είναι 
δυνατό να βεβαιωθούν από στοιχεία της Υπηρεσίας, πλην των πε¬ 
ριπτώσεων για τις οποίες είναι εξουσιοδοτημένα άλλα όργανα. 

8. Διαπιστωτικές πράξεις αλλαγής επωνύμου των υπαλλή¬ 
λων, λόγω γάμου. 

9. Θεωρήσεις των βιβλιαρίων νοσηλείας των υπαλλήλων και 
των μελών των οικογενειών τους καθώς και κάθε σχετικό μ’ 
αυτά έγγραφο. 

Β. Ο Προϊστάμενος του Τμήματος Οικονομικής Διοίκησης της 
Διεύθυνσης Οικονομικού. 

1. Τα διαδικαστικά έγγραφα που απαιτούνται για την απο¬ 


στολή υπαλλήλων στο εξωτερικό για εκτέλεση εργασίας. 

2. Εντολές πρός την Τράπεζα Ελλάδος, για την έκδοση επιτα¬ 
γών ή εντολών σε συνάλλαγμα. 

3. Εξουσιοδοτήσεις προς το Ταμείο Πληρωμών Αθηνών για 
την εξόφληση ή είσπραξη χρηματικών ενταλμάτων. 

4. Εξουσιοδοτήσεις προς το Ταμείο Παρακαταθηκών και Δα¬ 
νείων για την εξόφληση ή είσπραξη χρηματικών ενταλμάτων που 
έχουν εκδοθεί και εξοφλούνται μέσω του Ταμείου Παρακαταθη¬ 
κών και Δανείων. 

5. Έγγραφα με τα οποία αναζητούνται από τα Ασφαλιστικά 
Ταμεία των υπαλλήλων κρατήσεις αποδοχών και εισφορές που 
έχουν καταβληθεί άχρεωστήτως. 

6. Βεβαιώσεις αποδοχών όλων των κατηγοριών προσωπικού 
για φορολογική ή κάθε άλλη νόμιμη χρήση. 

7. Αποφάσεις και εντολές που αφορούν δαπάνες, εγκρίσεις, 
αναλήψεις πιστώσεων μέχρι του ποσού των πεντακοσίων χιλιά¬ 
δων (500.000) δραχμών για κάθε περίπτωση. 

8. Τις εντολές προς τους υπολόγους για την καταβολή δαπα¬ 
νών από τα χρηματικά εντάλματα προπληρωμής που έχουν εκδο¬ 
θεί στο όνομά τους μέχρι του ποσού των πεντακοσίων χιλιάδων 
(500.000) δραχμών για κάθε περίπτωση. 

9. Τις πράξεις θεώρησης των καταστάσεων εκκαθάρισης όλων 
των δαπανών καθώς και τα σχετικά διαβιβαστικά και λοιπά έγ¬ 
γραφα μέχρι ποσού πεντακοσίων χιλιάδων (500.000) δραχμών 
για κάθε περίπτωση, εκτός της περίπτωσης που εξουσιοδοτείται ο 
προϊστάμενος του τμήματος προμηθειών. 

10. Αιτήματα προς το Γ.Λ.Κ. για αύξηση του διαθεσίμου πο¬ 
σοστού πιστώσεων από τον τακτικό προϋπολογισμό. 

11. Προβλέψεις πιστώσεων που θα δαπανηθούν κάθε μήνα. 

Γ. Ο Προϊστάμενος του Τμήματος Προμηθειών της Διεύθυν¬ 
σης Οικονομικού. 

1. Αποφάσεις διενέργειας μειοδοτικών διαγωνισμών, κατακύ- 
ρωσης αποτελεσμάτων τους και συμβάσεις μέχρι του ποσού των 
πεντακοσίων χιλιάδων (500.000) δραχμών για κάθε περίπτωση 
καθώς και κάθε σχετικό έγγραφο ή απόφαση. 

2. Τις πράξεις θεώρησης των καταστάσεων εκκαθάρισης των 
δαπανών προμηθειών και εκτέλεσης εργασιών και τα σχετικά 
διαβιβαστικά και λοιπά έγγραφα μέχρι του ποσού των πεντακο¬ 
σίων χιλιάδων (500.000) δραχμών. 

3. Εντολές χορήγησης υλικού για τις ανάγκες της Υπηρεσίας. 

Δ. Ο Προϊστάμενος του Τμήματος Κίνησης Αυτοκινήτων 

Οχημάτων του ΥΠ.Π.Κ. Διεύθυνσης Κρατικών Αυτοκινήτων και 
Επικοινωνιών: 

Τις βεβαιώσεις υπερωριακής απασχόλησης των οδηγών αυτο¬ 
κινήτων. 

Ε. Ο Προϊστάμενος του Τμήματος Επισκευών Αυτοκινήτων 
Οχημάτων του ΥΠ.Π.Κ. 

Τις βεβαιώσεις υπερωριακής απασχόλησης των Τεχνιτών Αυ¬ 
τοκινήτων. 

ΣΤ. Ο Προϊστάμενος του Τμήματος Γραμματείας της Διεύθυν¬ 
σης Διοικητικού: 

1. Την επικύρωση αντιγράφων των εισερχομένων και εξερχο- 
μένων εγγράφων διαβαθμισμένης και αδιαβάθμιστης αλληλο¬ 
γραφίας. 

2. Τα έγγραφα που είναι απαραίτητα για τη διακίνηση και τη 
διεκπεραίωση της αλληλογραφίας της υπηρεσίας. 

3. Τη θεώρηση του γνήσιου της υπογραφής όλων των υπαλλή¬ 
λων. 

4. Τις επικυρώσεις αντιγράφων και φωτοαντιγράφων εγγρά¬ 
φων από τα «εις χείρας» των ενδιαφερομένων υπαλλήλων και πο¬ 
λιτών πρωτοτύπων. 

Άρθρο 7 

1. Η κατά τα προηγούμενα άρθρα μεταβίβαση δικαιώματος 
υπογραφής «Με εντολή Υπουργού» στους Προϊσταμένους Δ/ 
νσεων. Τμημάτων και Αυτοτελών γραφείων, ισχύει και για τους 
νόμιμους αναπληρωτές σε περίπτωση έλλειψης, απουσίας ή κω¬ 
λύματος τους. 

2. Όσες φορές, λόγω της φύσης ή της σοβαρότητας του εγ¬ 
γράφου, οι κατά τα προηγούμενα άρθρα εξουσιοδοτούμενοι, να 
υπογράφουν «Με εντολή Υπουργού», θεωρούν ενδεδειγμένη, την 
έκδοση με υπογραφή του ανωτέρου οργάνου, το σχετικό έγγραφο 
μπορεί να υπογράφεται από το ανώτερο όργανο. 

3. Η απόφαση του Υπουργού Προεδρίας της Κυβέρνησης 
9279/1985 (ΦΕΚ 528/Β'/85), όπως τροποποιήθηκε μεταγε¬ 
νέστερα με τις αριθ. 3308/7.3.86 (ΦΕΚ 86/Β'/86), ΓΎ 
2348/31.7.86 (ΦΕΚ 542/13/86) και 3594/13.4.88 (ΦΕΚ 
208/Β'/88) όμοιες αποφάσεις, εξακολουθεί να ισχύει κατά το 
μέρος που αναφέρεται σε μεταβίβαση αρμοδιοτήτων επί θεμάτων 
του Εθνικού Τυπογραφείου, εκτός των περιπτώσεων που ρυθμί¬ 
ζονται με την απόφαση αυτή (άρθρο 1 παρ. 56, 57 και 58). 

Η απόφαση του Υφυπουργού Προεδρίας της Κυβέρνησης 
9280/1985 (ΦΕΚ 528/Β’/85) καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Ιανουάριου 1989 

0 ΥΠΟΥΡΓΟΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 
-♦- 

Αριθ. Α. 1821/Α.50 (3) 

Χορήγηση διορθωτικού ποσού και ΑΤΑ στους εργαζομένους στον 

ιδιωτικό τομέα και στους εργαζομένους με σχέση εργασίας ιδ. 

δικαίου στο Δημόσιο, ΝΠΔΔ και ΟΤΑ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Την 2001854/110/0022/10.1.1989 απόφαση των 
Υπουργών Εθνικής Οικονομίας και Οικονομικών. 

2. Την από 26.1.1988 Εθνική Γενική Συλλογική Σύμβαση 
Εργασίας. 

3. Την από 9.1.1989 απόφαση του ΚΥΣΥΜ. 

4. Το γεγονός ότι δημιουργούνται προβλήματα στους εργαζο¬ 
μένους από την μη ύπαρξη διαπραγματευτικού εκπροσώπου της 
Γ.Σ.Ε.Ε. και από την μονομερώς εξαγγελθείσα σύσταση του ΣΕΒ 
προς τις επιχειρήσεις για χορήγηση αυξήσεως το 1989, αποφα¬ 
σίζουμε: , 

1. Σε όλους τους εργαζομένους με σχέση εξηρτημένης εργα¬ 
σίας σε οποιοδήποτε εργοδότη του ιδιωτικού τομέα, καθώς και 
στους εργαζομένους με σχέση εργασίας ιδιωτικού δικαίου, τόσο 
στο δημόσιο - ΝΠΔΔ και ΟΤΑ, όσο και στο δημόσιο τομέα γενικά 
(όπως αυτός προσδιορίζεται στο άρθρο 1 παρ. 6 του νόμου 
1256/1982) χορηγείται: 

α) το διορθωτικό ποσοστό 1,4% της Αυτόματης Τιμαριθμικής 
Αναπροσαρμογής (ΑΤΑ) που προέκυψε από τη διαφορά μεταξύ 
προβλεφθέντος και πραγματικού πληθωρισμού του τετραμήνου 
Σεπτεμβρίου - Δεκεμβρίου 1988 όπως αυτό έχει καθορισθεί με 
την αριθμ. Α. 735/Δ 16.10.1988 Απόφαση του Υπουργού 


Εθνικής Οικονομίας και σύμφωνα με τα κλιμάκια που ορίζονται 
σ’ αυτή. 

β) Η Αυτόματη Τιμαριθμική Αναπροσαρμογή (ΑΤΑ) όπως 
αυτή έχει καθιερωθεί με την 9019/295/25.1.1982 απόφαση 
που κυρώθηκε με το Νόμο 1249/1982 και έχει τροποποιηθεί 
μέχρι σήμερα με την 2001854/110/0022/10.1.1989 από¬ 
φαση των Υπουργών Εθνικής Οικονομίας και Οικονομικών και 
την Α 734/Δ 15.10.1988 απόφαση Υπουργού Εθνικής Οικονο¬ 
μίας, για το έτος 1989 και μόνο, δηλαδή την 1.1.1989, την 
1.5.1989 και την 1.9.1989. 

2. Οι τελικές αυξήσεις των εργαζομένων θα προσδιορισθούν με 
το καθεστώς των ελεύθερων διαπραγματεύσεων. 

3. Όταν υπογραφεί η Εθνική Γενική Συλλογική Σύμβαση Ερ¬ 
γασίας ή άλλες Συλλογικές Συμβάσεις Εργασίας ή εκδοθούν 
Διαιτητικές Αποφάσεις ή Υπουργικές Αποφάσεις με τις οποίες θα 
γίνουν ρυθμίσεις για το ίδιο χρονικό διάστημα, οι χορηγήσεις που 
προβλέπονται από την Απόφαση αυτή, συμψηφίζονται. 

4. Η απόφαση αυτή, που ισχύει από 1.1.1989, να δημοσιευθεί 
στην Εφημερίδα της Κυβερνήσεως και θα κυρωθεί με Νόμο. 

Αθήνα, 19 Ιανουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΕΡΓΑΣΙΑΣ 

Γ. ΓΕΝΝΗΜΑΤΑΣ 


Αριθ. 6016/12/4Θ (4) 

Αντικατάσταση Προέδρου της Πρωτοβάθμιας Επιτροπής Κρίσης 

Υποθέσεων υπαλλήλων που απολύθηκαν ή εξαναγκάστηκαν 

σε παραίτηση. 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του άρθρου 4 του Ν.Δ. 76/1974 «Περί επαναφοράς απο- 
λυθέντων ή εξαναγκασθέντων σε παραίτηση κ.λπ.“. 

β) Του άρθρου 1 του Π.Δ. 677/1974 «Περί συνθέσεως Επι¬ 
τροπής». 

γ) Του αριθ. 12 του Ν. 1232/1982 «Επαναφορά σε ισχύ τρο¬ 
ποποίηση και συμπλήρωση των διατάξεων του Ν. 4352/1964 
κ.λπ.». 

δ) Του Νόμου 1481/84 «Οργανισμός Υπουργείου Δημόσιας 
Τάξης». 

ε) Του Νόμου 1558/1985 «Κυβέρνηση και Κυβερνητικά Όρ¬ 
γανα». 

2. Την αριθ. 7960.Φ.115/4/122 από 26.2.82 απόφαση 
των Υπουργών Προεδρίας της Κυβέρνησης και Δημ. Τάξης για 
την αναμόρφωση συλλογικών οργάνων γνωμοδοτικής και απο¬ 
φασιστικής αρμοδιότητας Υπουργείου Δημ. Τάξης (ΦΕΚ 
219/82 τ.Β’) όπως τροποποιήθηκε με την 12007 Φ.1154/ 
122 και από 22.6.82 ομοία (ΦΕΚ 431/24.6.1982 τ.Β’). 

3. Την Α2581/5.3.82 εγκύκλιο του Υπουργείου Προεδρίας 
της Κυβέρνησης με την οποία παρασχέθηκαν οδηγίες εφαρμογής 
του αριθ. 12 του Ν. 1232/1982. 

4. Την ανάγκη αντικατάστασης του Προέδρου της Πρωτοβάθ¬ 
μιας Επιτροπής Κρίσης (αριθ. 12 του Ν. 1232/82) που ανασυ¬ 
γκροτήθηκε με την αριθ. 6016/1214 από 18.11.86 απόφαση 
του Υπουργού Δημ. Τάξης και δημοσιεύθηκε στο αριθ. 828 
(ΦΕΚ 2.12.1986 τ.Β’). 

5. Το γεγονός ότι ως νέος Γενικός Γραμματέας του ΥΔΤ ανέ- 

λαβε ο ΠΑΝΟΥΤΣΟΣ Ιωάννης. 

6. Την αριθ. 7004/3/8 από 21.12.88 κοινή απόφαση του 
Πρωθυπουργού και Υπουργού Δημ. Τάξης «Ανάθεση αρμοδιοτή¬ 
των στον Υφυπουργό Δημ. Τάξης» (ΦΕΚ 921 από 22.12.1988 
τ.Β’), αποφασίζουμε: 

1. Αντικαθιστούμε τον Πρόεδρο της Πρωτοβάθμιας Επιτρο¬ 
πής Κρίσης, τέως Γενικός Γραμματέα του ΥΔΤ Πανταζή Δημή- 
τριο, με τον νυν Γενικό Γραμματέα του ΥΔΤ Πανούτσο Ιωάννη. 


Ως προς τα άλλα ισχύει η προηγούμενη απόφασή μας με το 
ίδιο αντικείμενο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιανουάριου 1989 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





